# Π ρ ο ς

**ΤΑ ΣΩΜΑΤΕΙΑ ΤΑΕΚΒΟΝΤΟ**

**ΜΕΛΗ ΤΗΣ ΕΛ.Ο.Τ.**

#### ΠΡΟΚΗΡΥΞΗ

Η Ένωση ΤΑΕΚΒΟΝΤΟ Νοτίου Ελλάδας προκηρύσσει το:

**Ανοιχτό Διασυλλογικό Πρωτάθλημα ΤΑΕΚΒΟΝΤΟ**

**Ανδρών-Γυναικών, Εφήβων-Νεανίδων, Παίδων- Κορασίδων 2017**

**ΤΟΠΟΣ ΔΙΕΞΑΓΩΓΗΣ:** Οι αγώνες θα διεξαχθούν στη **ΧΑΛΚΙΔΑ** στο **Αθλητικό Κέντρο Κανήθου «Τάσος Καμπούρης»** (Απόλλωνος & Αναγνωστοπούλου, Ψηλή Ράχη – Κάνηθος Χαλκίδα ΤΗΛ: 22210- 87111-2 ΦΑΞ: 22210- 85402).

**ΗΜΕΡΟΜΗΝΙΑ ΑΓΩΝΩΝ:**

Οι αγώνες θα διεξαχθούν το **Σάββατο 1 Ιουλίου 2017** και την **Κυριακή** **2 Ιουλίου 2017**. Ώρα έναρξης των αγώνων  **09.00 π.μ.** και για τις δύο ημέρες.

**ΔΙΚΑΙΩΜΑ ΣΥΜΜΕΤΟΧΗΣ:** Έχουν οι αθλητές – αθλήτριες εγγεγραμμένοι στους Συλλόγους μέλη της ΕΛ.Ο.Τ.

* Για τις κατηγορίες **Ανδρών - Γυναικών**, έχουν οι αθλητές-αθλήτριες γεννηθέντες από το **2000** **και κάτω**.
* Για τις κατηγορίες **Εφήβων - Νεανίδων**, έχουν οι αθλητές - αθλήτριες γεννηθέντες από το **2002 έως το 2000**.
* Για τις κατηγορίες **Παίδων - Κορασίδων** έχουν οι αθλητές - αθλήτριες γεννηθέντες το **2003-2004 (Cadets)** καιτο **2005-2006 (Kids)**.

*Οι γεννηθέντες αθλητές – αθλήτριες του έτους 2000, σε περίπτωση που επιθυμούν, θα μπορούν να δηλωθούν στην κατηγορία Ανδρών – Γυναικών και Εφήβων – Νεανίδων, πληρώνοντας το αντίστοιχο παράβολο και για τις δύο κατηγορίες.*

**Μαύρες ζώνες:**

Οι αθλητές - αθλήτριες που κατέχουν **από 1ο Νταν και άνω (μαύρες ζώνες)** θα κληρωθούν και θα αγωνιστούν ξεχωριστά και για τις τρεις κατηγορίες (Ανδρών / Γυναικών, Εφήβων / Νεανίδων, Παίδων / Κορασίδων).

Έγχρωμες Ζώνες:

Οι Έγχρωμες ζώνες **από 6ο ΚΟΥΠ έως 1ο ΚΟΥΠ** **(Πράσινη ζώνη έως και μισή μαύρη ζώνη)** θα κληρωθούν και θα αγωνιστούν ξεχωριστά και για τις τρεις κατηγορίες (Ανδρών / Γυναικών, Εφήβων / Νεανίδων, Παίδων / Κορασίδων).

* Τα βιβλιάρια αθλητικής ιδιότητας θα πρέπει να είναι θεωρημένα από την ΕΛ.Ο.Τ., να έχουν την σφραγίδα του σωματείου και να είναι υπογεγραμμένα από τον Γραμματέα του συλλόγου. Επίσης θα πρέπει να αναγράφεται ο βαθμός ΚΟΥΠ που κατέχει ο αθλητής – αθλήτρια και να είναι επικυρωμένο από το σωματείο.
* Για τους αθλητές – αθλήτριες, οι οποίοι είναι κάτοχοι ΝΤΑΝ, θα πρέπει απαραίτητα να είναι καταχωρημένος ο βαθμός ΝΤΑΝ στο θεωρημένο από την ΕΛ.Ο.Τ. βιβλιάριο του αθλητή – αθλήτριας. Η καταχώρηση του βαθμού ΝΤΑΝ, θα πρέπει να έχει σφραγίδα από την ΕΛ.Ο.Τ.

**ΠΑΡΑΒΟΛΟ ΣΥΜΜΕΤΟΧΗΣ: Για την συμμετοχή κάθε αθλητή-αθλήτριας, ο σύλλογος θα καταβάλλει το ποσό των 35€ (τριάντα πέντε ευρώ) μέχρι και την Πέμπτη 22 Ιουνίου 2017. Τα παράβολα συμμετοχής θα κατατίθενται στον αριθμό του Τραπεζικού λογαριασμού της Ε.ΤΑ.Ν.Ε.:**

**Τράπεζα Πειραιώς : 5088-075781-671**

* **Η καταβολή του παραβόλου είναι ΥΠΟΧΡΕΩΤΙΚΟ να γίνει και να αποστέλλεται το αντίγραφο με φαξ στα: 210 6820116, 2106820117 ή με email:** info@etane.gr **μέχρι την τελευταία ημέρα των δηλώσεων συμμετοχής (Πέμπτη 22 Ιουνίου 2017)**
* **Σε περίπτωση μη προσέλευσης ενός αθλητή-αθλήτριας, δεν επιστρέφονται τα χρήματα.**
* **Η πρωτότυπη απόδειξη θα κατατίθεται στην γραμματεία των αγώνων – από τον προπονητή ή τον αρχηγό ομάδας – πριν την ζύγιση και θα επιστρέφεται αφού σφραγιστεί, προκειμένου ο σύλλογος να παραλάβει συνολικά τα κουπόνια της ζύγισης των αθλητών-αθλητριών του.**

ΔΗΛΩΣΕΙΣ ΣΥΜΜΕΤΟΧΗΣ: ΘΑ ΓΙΝΟΝΤΑΙ ΜΟΝΟ ΗΛΕΚΤΡΟΝΙΚΑ από τον κάθε Σύλλογο, ο οποίος θα είναι και υπεύθυνος για την ορθότητα της δήλωσης συμμετοχής του, στην οποία θα πρέπει υποχρεωτικά να αναγράφονται : Όνομα αρχηγού ομάδος, όνομα προπονητή – κόουτς, ονόματα αθλητών – αθλητριών, καθώς επίσης και κατηγορία βάρους, ηλικία, κ.λπ., των αθλητών – αθλητριών.

**Η καταχώρηση εγγραφής της δήλωσης συμμετοχής σας θα γίνει στην ιστοσελίδα:**

**http://www.tpss.eu**

* Εάν έχετε ήδη δημιουργήσει λογαριασμό στο TPSS απλά ζητήστε τον κωδικό εξουσιοδότησης (κάνετε login στο TPSS και κατόπιν πηγαίνετε στο Πρωτάθλημα με την ονομασία “**ETANE ANOIXTO DIASYLLOGIKO A/G, E/N, P/K 2017”** και πατάτε το κουμπί ***εξουσιοδότησέ με***).
* Στην ιστοσελίδα της ΕΛ.Ο.Τ καθώς και στην ιστοσελίδα της Ε.ΤΑ.Ν.Ε. υπάρχει ανακοίνωση με αναλυτικά βήματα που θα πρέπει να ακολουθήσετε προκειμένου να εγγραφείτε ή αν έχετε ήδη εγγραφεί να καταχωρήσετε την δήλωση συμμετοχής σας στην προαναφερόμενη ιστοσελίδα.

**ΛΗΞΗ ΠΡΟΘΕΣΜΙΑΣ ΕΓΓΡΑΦΗΣ:** Αθλητών, αθλητριών και παραγόντων (Προπονητή και Αρχηγού Ομάδος) έως την **Πέμπτη 22 Ιουνίου 2017.**

* Δηλώσεις συμμετοχής ή τυχόν αλλαγές, μετά την λήξη της προθεσμίας (Πέμπτη 22 Ιουνίου 2017) δεν θα γίνονται δεκτές.
* Δηλώσεις συμμετοχής με φαξ ή e-mail δεν θα γίνονται δεκτές.
* Σε περίπτωση που αντιμετωπίσετε κάποιο πρόβλημα με την καταχώρηση της δήλωσης συμμετοχής σας παρακαλούμε όπως αποστείλετε ηλεκτρονικό μήνυμα στην διεύθυνση info@etane.gr περιγράφοντας αναλυτικά το πρόβλημα που αντιμετωπίζετε.

**ΤΡΟΠΟΣ ΔΙΕΞΑΓΩΓΗΣ ΑΓΩΝΩΝ:**

1. Οι αγώνες θα διεξαχθούν με ηλεκτρονικούς θώρακες και κάσκες Dae do (GEN2).
2. Οι αγώνες θα διεξαχθούν σύμφωνα με τους κανονισμούς της Παγκόσμιας Ομοσπονδίας. Η διάρκεια του αγώνα καθορίζεται:
* Για τις κατηγορίες Ανδρών-Γυναικών και Εφήβων-Νεανίδων στους τρεις (3) γύρους του ενάμιση λεπτού (1 ½) λεπτού με μισό (1/2) λεπτό διάλειμμα ανάμεσα τους.
* Για τις κατηγορίες Παίδων-Κορασίδων στους δύο (2) γύρους του ενάμιση λεπτού (1 ½) λεπτού με μισό (1/2) λεπτό διάλειμμα ανάμεσα τους.

 Σε περίπτωση που θα υπάρξει πρόβλημα ο Αλυτάρχης των αγώνων θα έχει το δικαίωμα διαμόρφωσης του χρόνου διεξαγωγής.

**ΚΛΗΡΩΣΗ**

Την ***Παρασκευή 30 Ιουνίου 2017 και ώρα 9.30 το πρωί***, θα διεξαχθεί η κλήρωση στα γραφεία της Ε.ΤΑ.Ν.Ε. (**Δήμητρας 19, Ακαδημία Πλάτωνος Τ.Κ. 10442/ 4ος όροφος, Τηλ: 210-6820112-13**), για όλες τις κατηγορίες που αγωνίζονται και τις δύο ημέρες.

**ΠΡΟΓΡΑΜΜΑ ΑΓΩΝΩΝ ΓΙΑ ΟΛΕΣ ΤΙΣ ΚΑΤΗΓΟΡΙΕΣ: Το αναλυτικό πρόγραμμα των αγώνων θα ανακοινωθεί στην ιστοσελίδα της Ε.ΤΑ.Ν.Ε., την Παρασκευή 23 Ιουνίου 2017.**

1. **ΠΡΟΣΟΧΗ:** Κατά την ζύγιση δεν θα υπάρχει καθόλου ανοχή. Οι αθλητές-αθλήτριες θα πρέπει **υποχρεωτικά** να προσκομίζουν τα βιβλιάρια αθλητικής ιδιότητας θεωρημένα από Ιδιώτες ιατρούς ή από ιατρούς που υπηρετούν σε Ν.Π.Δ.Δ. ή Ν.Π.Ι.Δ. Η διάρκεια της θεώρησης είναι ετήσια**.**

Οι αθλητές – αθλήτριες θα αγωνιστούν αποκλειστικά με ευθύνη των συλλόγων τους & υπεύθυνες δηλώσεις δεν θα γίνονται δεκτές.

**ΔΙΑΔΙΚΑΣΙΑ ΖΥΓΙΣΗΣ :**

• Μία ώρα πριν την έναρξή της ζύγισης, θα πρέπει να προσέρχεται στη γραμματεία των αγώνων, αυστηρά και μόνο ο εγγράφως εξουσιοδοτημένος αντιπρόσωπος του συλλόγου (προπονητής – αρχηγός ομάδας – μέλος συλλόγου), ο οποίος καταθέτοντας την πρωτότυπη απόδειξη πληρωμής και την εξουσιοδότηση, θα παραλαμβάνει συνολικά όλα τα κουπόνια που θα αντιστοιχούν στον σύλλογο (τόσο για όλες τις ημέρες αγώνων, όσο και για όλους τους δηλωθέντες αθλητές – αθλήτριες του συλλόγου). Μόνο η εγγραφή στο TPSS ως αρχηγός ομάδας κλπ δεν θα παρέχουν το δικαίωμα της εξουσιοδότησης (θα πρέπει να προσκομιστεί η έγγραφη και υπογεγραμμένη εξουσιοδότηση).

• Αθλητές, γονείς, μέλη συλλόγου θα παραμένουν στην κερκίδα.

• Κουπόνια θα διατίθενται από την γραμματεία αυστηρά και μόνο μία ώρα πριν την έναρξη της ζύγισης και μόνο στο χώρο του σταδίου.

• Δεν θα παρέχονται κουπόνια σε γονείς, αθλητές – αθλήτριες ή μη εξουσιοδοτημένα άτομα από το σύλλογο.

• Οι σύλλογοι που θα συμμετέχουν με περισσότερους από 10 αθλητές θα πρέπει υποχρεωτικά να έχουν εξουσιοδοτήσει και δεύτερο αντιπρόσωπο για την διαδικασία της ζύγισης.

• Την προγραμματισμένη ώρα έναρξης της ζύγισης θα γίνονται ανακοινώσεις από την γραμματεία για τα νούμερα τα οποία θα προσέρχονται στη ζύγιση. Ο εξουσιοδοτημένος αντιπρόσωπος του συλλόγου θα είναι υποχρεωμένος, να μεταφέρει τους αθλητές – αθλήτριες στο χώρο της ζύγισης, προσκομίζοντας τα κουπόνια και τα βιβλιάρια αθλητικής ιδιότητας.

• Σε περίπτωση που αθλητής – αθλήτρια συλλόγου δεν εμφανιστεί στην σειρά με το νούμερο προτεραιότητας, θα πρέπει να περιμένει μαζί με τον αντιπρόσωπο του συλλόγου, να ζυγιστεί στη λήξη της ζύγισης.

• Όλα τα βιβλιάρια αθλητών θα πρέπει να είναι σφραγισμένα από το σύλλογο και υποχρεωτικά να αναγράφεται ο βαθμός ΚΟΥΠ που κατέχει ο αθλητής – αθλήτρια.

• Ο εγγράφως εξουσιοδοτημένος αντιπρόσωπος του συλλόγου θα πρέπει να έχει υποχρεωτικά μαζί του, όλα τα βιβλιάρια των αθλητών – αθλητριών που θα λάβουν μέρος στην διαδικασία της ζύγισης. Αθλητής που δεν προσκομίζει βιβλιάριο αθλητικής ιδιότητας θα αποκλείεται από την ζύγιση.

**ΕΝΣΤΑΣΕΙΣ:** Η ένσταση θα κατατίθεται εγγράφως εντός 10 λεπτών μετά την λήξη του αγώνα, αποκλειστικά και μόνο από τον Αρχηγό της Ομάδας του οποίου το όνομα θα πρέπει να υπάρχει στην δήλωση συμμετοχής που θα γίνει ηλεκτρονικά στην διεύθυνση http://www.tpss.eu. Η ένσταση θα πρέπει να συνοδεύεται με παράβολο αξίας 50€ (πενήντα ευρώ) στην Γραμματεία των αγώνων.

 **ΣΗΜΕΙΩΣΕΙΣ**

1. Οι αθλητές – αθλήτριες θα πρέπει να φορούν όλα τα προστατευτικά: επικαλαμίδες, επιβραχιονίδες, μασελάκι (λευκό ή διαφανές), γαντάκια, σπασουάρ (κάτω από το τομπόκ), κάσκα και θώρακα, όπως προβλέπουν οι κανονισμοί της Παγκόσμιας Ομοσπονδίας. Οι ηλεκτρονικοί θώρακες και οι ηλεκτρονικές κάσκες των αγώνων, θα παρέχονται από την Ε.ΤΑ.Ν.Ε.
2. Οι προπονητές θα πρέπει να είναι ενδεδυμένοι είτε με αθλητική φόρμα και αθλητικά υποδήματα είτε με κουστούμι κατά την διάρκεια του αγώνα. Επίσης θα προσκομίζουν το βιβλιάριο αθλητικής ιδιότητας του αθλητή - αθλήτριας που αγωνίζεται στην Αγωνόδικο Επιτροπή κατά την προσέλευσή τους.
3. Οι σύλλογοι που θα συμμετέχουν με περισσότερους από τέσσερις αθλητές – αθλήτριες θα πρέπει να έχουν και δεύτερο κόουτς.
4. Οι σύλλογοι οφείλουν να έχουν μαζί τους όλα τα προστατευτικά που προβλέπονται από τους κανονισμούς. Καθώς επίσης ψυκτικό, πετσέτες, νερό και κουβά.
5. Κατά τη διάρκεια των αγώνων απαγορεύεται στον αγωνιστικό χώρο να βρίσκονται Παράγοντες, Προπονητές ή αθλητές – αθλήτριες, εκτός από αυτούς που αγωνίζονται.
6. Οι αθλητές- αθλήτριες κατά την διάρκεια του αγώνα θα πρέπει να φορούν υποχρεωτικά πλαστικό κάλυμμα δοντιών (ειδικότερα για τους αθλητές – αθλήτριες που έχουν σιδεράκια ορθοδοντικής), εκτός εάν υπάρχει ιατρική γνωμάτευση ότι αυτό μπορεί να προκαλέσει βλάβη στον αθλητή – αθλήτρια.
7. Στην ηλεκτρονική εγγραφή της δήλωσης συμμετοχής που θα αποστέλλουν τα σωματεία, θα πρέπει να αναγράφονται απαραίτητα τα ονόματα των αρχηγών ομάδας και των προπονητών που θα συνοδεύουν την ομάδα και δεν θα έχουν δικαίωμα αντικατάστασης από άλλα άτομα.
8. Οι αθλητές – αθλήτριες, που θα προσέρχονται για την απονομή των μεταλλίων και των διπλωμάτων της θέσης που κατέκτησαν, υποχρεούνται να φορούν τομπόκ.
9. Απαγορεύεται στην θέση τους κόουτς να κάθεται εν ενεργεία αθλητής.
10. Οι αθλητές – αθλήτριες οι οποίοι θα συμμετέχουν θα πρέπει να προμηθευτούν τα προσωπικά τους e-foot protectors της Dae do GEN2 (καλτσάκια με αισθητήρες) χωρίς τα οποία δεν θα είναι δυνατόν να αγωνιστούν. Καλτσάκια δεν θα διατίθενται από την Ε.ΤΑ.Ν.Ε.
11. Το Σάββατο 1 Ιουλίου 2017 στις 8:30π.μ. θα πραγματοποιηθεί συγκέντρωση προπονητών, σε χώρο που θα ανακοινωθεί από την Γραμματεία.